ರಾಬರ್ಟ್ ಸಿನಿಮಾ ರಿಲೀಸ್ ಗೂ ಮುನ್ನಾ ದಚ್ಚುತರುಣ್ ಮತ್ತೊಂದು ಸಿನಿಮಾ..!ಚಿತ್ರದ ಹೆಸರೇನು ಗೊತ್ತಾ..? ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಹಾಗೂ ತರುಣ್ ಸುಧೀರ್ ಕಾಂಬಿನೇಷನ ರಾಬರ್ಟ್ ಸಿನಿಮಾ ರಿಲೀಸ್ಗೆ ರೆಡಿಯಾಗಿದೆ. ಎಲ್ಲವೂ ಅಂದುಕೊಂಡಂತೆ ಹಾಗಿದ್ರೆ ಇಷ್ಟರಲ್ಲಿ ಆಗಲೇ ತೆರೆಮೇಲೆ ರಾಬರ್ಟ್ ಖದರ್ ತೋರಿಸಬೇಕಿತ್ತು. ಆದ್ರೆ ಲಾಕ್ಡೌನ್ ಡಿಬಾಸ್ ಫ್ಯಾನ್ಸ್ ಆಸೆಗೆ ತಣ್ಣೀರು ಎರಚಿದೆ. ರಾಬರ್ಟ್ ರಿಲೀಸ್ಗೂ ಮುನ್ನವೇ ಈ ಜೋಡಿಯ ಮತ್ತೊಂದು ಮೆಗಾ ಪ್ರಾಜೆಕ್ಟ್ ಅನೌನ್ಸ್ ಆಗಿದೆ. ಅದೇ ಸಿಂಧೂರ ಲಕ್ಷ್ಮಣ.. 18 ಶತಮಾನದಲ್ಲಿ ಬ್ರಿಟಿಷರ ವಿರುದ್ಧ ಹೋರಾಟ ನಡೆಸಿದ ವೀರಾ ಸೇನಾನಿ ಈ ಸಿಂಧೂರ ಲಕ್ಷ್ಮಣ.. ಇದೇ ಕಥೆಯನ್ನ ತರುಣ್ ಡಿಬಾಸ್ ಮುಂದೆ ಇಟ್ಟಿದ್ದರು. ಅದಕ್ಕೆ ದಚ್ಚು ಕೂಡ ಗ್ರೀನ್ ಸಿಗ್ನಲ್ ಕೊಟ್ಟಿದ್ದರು. ಇದೀಗ ಈ ಚಿತ್ರದ ಸ್ಕ್ರೀಪ್ಟ್ ಪೂಜೆ ನೇರವೇರಿದೆ. ಮಹಾಲಕ್ಷ್ಮೀಯ ಆರ್ಶೀವಾದ ಪಡೆದು ಬೆಂಗಳೂರಿನಲ್ಲಿರೋ ನಿರ್ದೇಶಕ ತರುಣ್ ಸುಧೀರ್ ಕಚೇರಿಯಲ್ಲಿ ನಿರ್ಮಾಪಕ ಉಮಾಪತಿ ಹಾಗೂ ತರುಣ್ ಸುಧೀರ್ ಸ್ಕ್ರೀಪ್ಟ್ ಪೂಜೆ ನೇರವೇರಿಸಿದ್ದಾರೆ. ಅಂದಹಾಗೇ ಸಿನಿಮಾಕ್ಕೆ ಪ್ರೊಡಕ್ಷನ್ ನಂಬರ್4 ಅಂತಾ ಹೆಸರಿಡಲಾಗಿದೆ. ಸಿಂಧೂರ ಲಕ್ಷ್ಮಣ.. ಶೌರ್ಯ ಮತ್ತು ಸಾಹಸಕ್ಕೆ ಹೆಸರುವಾಸಿಯಾಗಿದ್ದ ವೀರ ಸೇನಾನಿ. ಕರ್ನಾಟಕ ಮತ್ತು ಮಹಾರಾಷ್ಟ್ರದ ಗಡಿಭಾಗ ಸಿಂದೂರಿನಲ್ಲಿ ಜನಿಸಿದ ಸ್ವಾತಂತ್ರ ಹೋರಾಟಗಾರ ಲಕ್ಷ್ಮಣ. ತನ್ನದೇ ಆದ ಒಂದು ತಂಡ ಕಟ್ಟಿಕೊಂಡು ಬ್ರಿಟಿಷ್ ಕಚೇರಿಗಳನ್ನು ಲೂಟಿ ಮಾಡಿ ಅದನ್ನು ಬಡವರಿಗೆ ಹಂಚುತ್ತಿದ್ದ. 1920ರಲ್ಲಿ ಅಸಹಕಾರ ಚಳುವಳಿ ಪ್ರಾರಂಭವಾದಾಗ ಲಕ್ಷ್ಮಣ ತನ್ನದೆ ಆದ ರೀತಿಯಲ್ಲಿ ಸ್ವತಂತ್ರ ಹೋರಾಟದಲ್ಲಿ ತೊಡಗಿಕೊಂಡಿದ್ದನಂತೆ. ಆದ್ರೆ ಬ್ರಿಟಿಷರು ಹೊಂಚು ಹಾಕಿ ರಾತ್ರಿ ಊಟ ಮಾಡುವಾಗ ಮೋಸದಿಂದ ಲಕ್ಷ್ಮಣನನ್ನು ಕೊಂದರು. ಇದೇ ಕಥೆ ಈಗ ತೆರೆಗೆ ಬರೋದಿಕ್ಕೆ ಸಜ್ಜಾಗ್ತಿದ್ದು, ವೀರ ಸೇನಾನಿಯಾಗಿ ಡಿಬಾಸ್ ಅಬ್ಬರಿಸಲಿದ್ದಾರೆ.